**Sergio Gontán Gallardo** eli **Keko** (s. 28. joulukuuta 1991 Madrid, Espanja) on espanjalainen jalkapalloilija. Hän edustaa Espanjan pääsarjassa pelaavaa Málagaa. Keko on pelipaikaltaan keskikentän oikea laitalinkki.

Seurajoukkueura
---------------

Keko teki ensiesiintymisensä kasvattajaseuransa Atlético Madridin edustusjoukkueessa lokakuussa 2008, kun hän korvasi vaihtopelaajana Diego Forlánin Espanjan cupin neljännen kierroksen ottelussa kolmanneksi korkeimmalla sarjatasolla pelaavaa Orihuelaa vastaan. Ensimmäisen liigaottelun Keko sai nimiinsä seuraavan vuoden syyskuussa, kun hän tuli niin ikään vaihdosta peliin toisella puoliajalla Atléticon kotiottelussa Racing Santanderia vastaan. Kauden 2009–2010 syyspuoliskolla hän pelasi pääasiassa B-joukkueessa. Tammikuussa 2010 Atlético lainasi Kekon Valladolidiin loppukauden ajaksi. Saman vuoden kesäkuussa hän siirtyi lainasopimuksella sarjaporrasta alemmas FC Cartagenaan, jossa hänen oli tarkoitus pelata koko alkava kausi. Tammikuussa 2011 Keko kuitenkin liittyi uudella lainasopimuksella Gironan vahvuuteen. Lainalta paluun jälkeen neuvottelut jatkosopimuksesta Atléticon kanssa kariutuivat ja Keko solmi kolmivuotisen sopimuksen italialaisen Catanian kanssa.

Kaudella 2011–2012 Keko ei saanut Cataniassa peliaikaa ja hänet lainattiin kauden kevätpuoliskon ajaksi Serie B:ssä pelaavaan Grosseton joukkueeseen. Hän pelasi ensimmäisen ottelunsa Catanian paidassa joulukuussa 2012 Parmaa vastaan pelatussa Italian cupin puolivälierässä, jonka Catania voitti rangaistuspotkukilpailussa. Kekon ensimmäinen liigaottelu sekä ensimmäinen pääsarjamaali Italiassa nähtiin helmikuussa 2013 niin ikään Parmaa vastaan pelatussa ottelussa.

Kesällä 2014 Keko palasi kotimaahansa ja liittyi toisella sarjaportaalla pelaavaan Albaceteen. Onnistuneen paluukauden jälkeen hän solmi kaksivuotisen sopimuksen pääsarjassa pelaavan Eibarin kanssa. Nykyiseen seuraansa hän siirtyi kesäkuussa 2016.

Maajoukkueura
-------------

Keko on edustanut Espanjaa eri ikäkausimaajoukkueissa. Hän toimi Espanjan alle 19-vuotiaiden maajoukkueen kapteenina kesällä 2010 Ranskassa pelattavassa ikäluokan EM-turnauksessa. Espanja sijoittui turnauksessa lopulta toiseksi. Keko pelasi kaikkiaan viidessä ottelussa ja teki yhden maalin.

Lähteet
-------

1. ↑  Keko - Perfil del jugador Transfermarkt (Luettu 27. elokuuta 2011)
2. ↑  Forlán sentencia al Orihuela y da ventaja al Atlético de Madrid en la Copa del Rey (0-1) clubatleticodemadrid.com. (Luettu 16. marraskuuta 2009)
3. ↑  Jurado and Keko are sure that their luck will change clubatleticodemadrid.com. (Luettu 15. marraskuuta 2009)
4. ↑  Keko, cedido al Valladolid hasta final de temporada clubatleticodemadrid.com. (Luettu 28. tammikuuta 2010)
5. ↑  Keko jugará cedido en el Cartagena la próxima temporada clubatleticodemadrid.com. (Luettu 20. joulukuuta 2010)
6. ↑  Keko: "Un jugador joven con ganas de crecer" (Arkistoitu – Internet Archive) gironafutbolclub.com. (Luettu 30. tammikuuta 2011)
7. ↑  Keko ficha por el Catania As.com. (Luettu 21. heinäkuuta 2011)
8. ↑  Keko transferred from Catania to Grosseto on a loan (Arkistoitu – Internet Archive) Soccerfame (Luettu 13. heinäkuuta 2012)
9. ↑  OFFICIEL : Sciacca et Keko (Catania) à Grosseto calciomio (Luettu 13. heinäkuuta 2012)
10. ↑  Coppa: Catania beat Parma on pens Football Italia (Luettu 8. heinäkuuta 2013)
11. ↑  Keko: Bio, Stats, News ESPN (Luettu 8. heinäkuuta 2013)
12. ↑  Official: Luna & Keko to Eibar Football Espana (Luettu 27. elokuuta 2015)
13. ↑  El Málaga CF ficha a Sergio Gontán ‘Keko’ Málaga CF (Luettu 23. kesäkuuta 2016)
14. ↑  Lineups: Croatia–Spain uefa.com. (Luettu 19. heinäkuuta 2010)
15. ↑  UEFA Under 19 Championship - Keko uefa.com. (Luettu 20. joulukuuta 2010)

Málaga – Primera División
1 Kameni |
2 Koné |
3 Weligton |
4 Villanueva |
5 Llorente |
6 Camacho |
7 Juankar |
8 Santos |
9 Charles |
10 Juanpi |
11 Castro |
13 Boiko |
14 Recio |
15 Ricca |
17 Duda |
18 Rosales |
19 Sandro |
20 Koke |
21 Jony |
22 Kuzmanović |
23 M. Torres |
26 En-Nesyri |
27 Escandell |
31 Fornals |
39 Ontiveros |
Valmentaja Ramos